LH หรู! Q2/59 มีกำไร 2.63 พันลบ.โต 54% ปันผลหุ้นละ 0.35 บ.
LH หรู! Q2/59 มีกำไร 2.63 พันลบ.โต 54% ปันผลหุ้นละ 0.35 บ.
11 ส.ค. 2559

บริษัทแลนด์แอนด์เฮ้าส์ จำกัด (มหาชน) หรือ LH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 2.63 พันลบ. หรือมีกำไรสุทธิ 0.22 บาทต่อหุ้น เพิ่มขึ้น 54% จากช่วงเดียวกันของปีก่อนที่มีกำไรสุทธิ 1.70 พันลบ. หรือมีกำไรสุทธิ 0.15 บาทต่อหุ้น
โดยผลการดำเนินงานมีกำไรเพิ่มขึ้น เนื่องจากรายได้จากการขาย และรายได้ค่าเช่าและบริการเพิ่มขึ้น
 ขณะที่ผลการดำเนินงานช่วง 6 เดือนแรกมีกำไรสุทธิ 4.63 พันลบ. หรือ 0.39 บาทต่อหุ้น เพิ่มขึ้น 51.70% จากช่วงเดียวกันของปีก่อนที่มีกำไรสุทธิ 3.05 พันลบ. หรือ 0.27 บาทต่อหุ้น
พร้อมกันนี้บริษัทยังประกาศจ่ายปันผล งวดผลดำเนินงานวันที่ 1 ม.ค.-30 มิ.ย.59 อัตราจ่ายเป็นเงินสด 0.35 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 ส.ค.59 กำหนดจ่ายเงินปันผลในวันที่ 9 ก.ย.59